jkorsvik/nowiki_second_scrape_merged huggingface dataset:
Serge Konan Kouadio

Serge Konan Kouadio (født 31. desember 1988) er en fotballspiller fra Elfenbenskysten. Han spilte for Fredrikstad fra 2007 til 2008, da FFK vraket Kouadio og landsmannen Ismael Beko Fofana. Han spiller både midtbane og angrep. I hjemlandet spilte han for Asec Mimosa som var farmerklubb for engelske Charlton Athletic.


== Referanser ==


== Eksterne lenker ==
(en) Serge Konan Kouadio – Transfermarkt 
(en) Serge Konan Kouadio – FootballDatabase.eu 
(en) Serge Konan Kouadio – FBref
Garðar Jóhannsson

Garðar Jóhannsson (født 1. april 1980) er en islandsk fotballspiller som spiller for Stjarnan.
Han har tidligere spilt for islandske KR Reykjavik og Valur. Det vakte oppsikt da Jóhannsson i 2006 ble kjøpt av Fredrikstad for to millioner en drøy måned etter at han var blitt solgt for 100 000 til en islandsk klubb.Han fikk sin tippeligadebut mot Vålerenga i mai 2007, og skåret kampens eneste mål. Etter 2009-sesongen, hvor FFK rykket ned, fortsatte ikke Jóhannsson i  klubben.


== Referanser ==


== Eksterne lenker ==
(en) Garðar Jóhannsson – FIFA 
(en) Garðar Jóhannsson – Transfermarkt 
(en) Garðar Jóhannsson – national-football-teams.com 
(en) Garðar Jóhannsson – WorldFootball.net 
(en) Garðar Jóhannsson – FootballDatabase.eu 
(en) Garðar Jóhannsson – Soccerway 
(en) Garðar Jóhannsson – FBref 
Garðar Jóhannssons spillerprofil på ffksupporter.net
Martin Husár

Martin Husár (født 1. februar 1985) er en slovakisk fotballspiller som spiller for Kottingbrunn. Husár regnes som en hurtig venstrebent kantspiller og kom til Lillestrøm sommeren 2006 i en avtale som var verdt rundt fem millioner kroner fra Spartak Trnava i Slovakia. Den 11. juni 2007 meldte Lillestrøm og Hamarkameratene på sine nettsider at Martin Husár ved en utlånsavtale skulle spille for Ham-Kam ut sesongen da overgangsvinduet åpnet igjen fra og med 1. juli samme år.Lillestrøm ønsket ifølge manager Jan Åge Fjørtoft å leie ham ut for å få erfaring til Tippeligaspill gjennom spilletid i Ham-Kam, mens Ham-Kam–trener Arne Erlandsen så på ham som en kantspiller i lagets spillesystem samt som en utfordrer til Tommy Øren. Etter sesongslutt dro han tilbake til Lillestrøm etter å ha fått fire kamper for Ham-Kam. Husár har også spilt Royal League–kamper for Lillestrøm og er tatt ut på det slovakiske U21–landslaget flere ganger.
Deler av 2008 og 2009 var Husár utlånt til sin tidligere klubb Spartak Trnava. Etter 2009-sesongen ble klubben og Husár enig om å avslutte samarbeidet.


== Referanser ==


== Eksterne lenker ==
(en) Martin Husár – Transfermarkt 
(en) Martin Husár – Soccerway 
(en) Martin Husár – FBref 
(no) Spillerens profil på HamKam.no
Content Scramble System

Content Scramble System (CSS) er et DRM-system introdusert i 1996, og brukes på så godt som alle DVD-plater i dag. Dette til tross for at det ble omgått i 1999 da tre personer, blant dem Jon Lech Johansen, lanserte DeCSS. Systemet benytter seg av 40-bit kryptering, en relativ svak beskyttelse allerede da den ble sluppet. Grunnen til den svake krypteringen er at amerikansk lovgivning forbød å eksportere informasjon som var bedre beskyttet. De-krypteringsnøklene blir lisensiert til produsenter av bl.a. DVD-spillere, som inkorporerer dem i sine produkter.
En finsk domstol avgjorde i en domsfellelse den 25. mai 2007 at det ikke er forbudt å omgå CSS i Finland, fordi systemet ikke kan regnes for å være et «effektivt beskyttelselmiddel» slik loven krever. Dommen er felt i den laveste rettsinstansen i Finland, så den kan overstyres ved en senere anledning.


== Referanser ==


== Eksterne lenker ==
CSS offisielle nettsider
Surda

Det fiktive kongeriket Surda er et fantasiland fra bøkene om Eragon (Eragon, Den Eldste og Riket). Det er et fiktivt kongerike som ligger sør for landet Kongeriket Alagesia. Da dragerytterne ble utryddet fra Alagesia løsrev Surda seg fra kongeriket Alagesia, dette rett etter at kong Galbatorix hadde tatt makten over Alagesia. Etter løsrivelsen ble kong Orrin kronet til konge over Surda. Galbatorix har alltid sett på Surda som en fiende og vil komme til å hærta Surda visst Surda ypper på seg kjempelandet i nord, Alagesia.
Surda har ikke åpentlyst satt seg opp mot Alagesia, men har i all hemmelighet alliert seg med Varden som er hoved fienden til Galbatorix. I boken Den Eldste blir Varden, som opprinnelig holdet til i Beorfjellene i Alagesia flyttet til Surda. For å lettere å kunne angripe Galbatorix og hans impeèrie. I Surda får Varden føde og våpen, i tillegg får Varden militær støtte av kong Orrin. I og med at det allerede bor mange fra Varden og mange flyktinger fra Alagesia i landet er det mange som er villig til å slåss for Varden og Surda.
Styreform: kongerike, fungerende konge er kong Orrin.
Hovedstad: Aberon.
Uavhengighet fra: Alagesia og kong Galbatorix.
Byer og landsbyer: Dauth, Sirì, Lithgow og Tjuvstien
Nordre Fjell Allianseidrettslag

Nordre Fjell Allianseidrettslag hører hjemme på Ågotnes på Sotra utenfor Bergen. Idrettslaget ble grunnlagt 15. desember 1981. Idrettslaget driver med fotball, håndball, friidrett og idrettsskole for barn. I 2011 er John Egil Sørensen leder for allianseidrettslaget, Kari Dahl leder for håndballstyret og Oddvar Monslaup leder for fotballstyret.
Førstelaget til Nordre Fjell Fotball har de siste årene spilt i 5. divisjon. Laget endte på tredjeplass i 2010, på fjerdeplass i 2011 og på andreplass i 2012. Dette medfører at laget skal spille i 4. divisjon i 2013. I 2012 var Frode Misje hovedtrener for førstelaget. Andrelaget spiller i 6. divisjon.
11. mai 2007 ble den nye krøllgress-banen til Nordre Fjell offisielt åpnet. Den er, som gressbanen/friidrettsbanen på Ågotnes, eid av Fjell kommune, men bygget grunnet Nordre Fjell sin enorme rekruttering de siste årene. I tillegg har klubben egen grusbane. Håndballaget holder hus i Ågotneshallen. Pr. januar 2010 hadde klubben 667 medlemmer, fordelt slik på grupper: Fotball 417, Håndball 107, Friidrett 61, Idrettsskole 51, Ingen idrett 31.


== Eksterne lenker ==
Offisielt nettsted 
Nordre Fjell Fotball
Nordre Fjell Håndball
Robert Fulton

Robert Fulton (født 14. november 1765, død 24. februar 1815) var en amerikansk ingeniør og oppfinner som er mest kjent for å finne opp de mest effektive type dampskip.


== Tidlige år ==
Han begynte å bli interessert i dampbåter da han var 12 år (1777). I 1787 reiste Fulton til London for å studere maling. De som så kunsten hans sa at det var fint av høflighet, men ingen oppmuntret ham, så han begynte å lete etter andre arbeidsmuligheter, som for eksempel nye oppfinnelser innen dampkraften. Fulton ble boende i Storbritannia i mange år; han jobbet med å tegne et kanalsystem der man brukte sluser istedenfor et annet system man brukte da. Dette ble ingenting av og i 1797 flyttet han til Paris der han jobbet med å utvikle en undervannsbåt for franskmennene som våpen mot Storbritannia.


== Dampskipene ==

Samtidig som franskmennene og britene kriget, hadde Fulton møtt R. Livingston, USAs sendemann i Frankrike. Livingston hadde forretningsinteresser i dampbåtseilas, så de to bestemte seg for å bli partnere. Fulton tegnet en 20 meter lang båt med skovlhjul. Den ble bygd i 1803 og testet på Seinen. Livingston og Fulton så at skroget på båten de hadde lagd var for svakt til å bære maskinen. De måtte forbedre det. Fulton bestilte også en kraftigere maskin. Den ble sendt direkte fra England til Amerika. I 1806 dro Fulton til New York. Det første passasjer- og lasteskipet som var økonomisk sett drivbart var Fultons DS «Clermont», med sine 45 meter. Det ble sjøsatt på Hudson-elven i 1807. Dette skipet ble en stor suksess, men etter en stund hadde Fulton utviklet mange nye skip, med for eksempel bedre design og egenskaper. Fulton bygde også det første dampdrevne krigsskipet, «Demologos» for å beskytte New Yorks havn under blokaden 1812–1814.


== Senere år ==
I sine siste år brukte han mye tid og penger på rettssaker for å forsvare sine dampbåtpatenter mot krenkelser, og i tillegg jobbet han videre på undervannsbåten. Han klarte å få Kongressen til å støtte prosjektet for å utvikle en dampdrevet undervannsbåt som kunne drive seg selv under vann. Den var ikke ferdig da han døde og ble aldri fullført av noen andre.


== Referanser ==


== Eksterne lenker ==
(en) Robert Fulton – kategori av bilder, video eller lyd på Commons 
(en) Robert Fulton – galleri av bilder, video eller lyd på Commons
Bitumen

Bitumen er et svart, seigt hydrokarbon som i noen grad forekommer naturlig, men som oftest er fremskaffet som restprodukt etter destillasjon av råolje, hvor den fremstår som den tyngste fraksjonen med høyest kokepunkt.


== Bruksområder ==
Bitumen blir hovedsakelig brukt til asfaltbetong, der bitumenen blir varmet opp og blandet med grus før det blir lagt ut og jevnet ut. Andre bruksområder er blant annet taktetting, da spesielt flate tak.
Bitumen kan i flytende form også brukes som patinering til kunstartikler i keramikk, gips og metall. Fargegraderingen avgjøres av hvor uttynnet den er av f.eks. renset terpentin.
Tidligere var bitumen brukt som bunnstoff på båter, og til tider også til beskyttelse av hus, naturlig bitumen skal blant annet ha blitt varmet opp og smurt på husene i Babylon som beskyttelse mot vær og vind.
Bitumen brukes også på kabler og liner på togleder.
Bitumen må ikke forveksles med tjære eller bek.


== Se også ==
Oljeraffineri
Olje
Oljesand
Asfaltforsegling
Lough Derg (Donegal)

For den større innsjøen på elven Shannon se Lough DergLough Derg (irsk Loch Dearg «den røde sjøen») er en liten innsjø (engelsk: lough) i grevskapet Donegal i Irland. 
I midten av innsjøen er det en liten øy kjent som Station Island eller Sankt Patricks Purgatorium som i lang tid har vært et valfartssted for pilegrimer. Pilegrimene faster (blir bare tillat et måltid per dag) og går barbeint rundt restene av munkeceller i løpet av det standard tre dagers oppholdet på øya. Den første natten må gjennomføre en vigilie, holde seg våke hele natten og be kontinuerlig. De tradisjonelle tredagers pilegrimsoppholdene gjennomføres fra 1. juni til 15. august hvert år.
Myrullslekta

Myrull eller myrfivel (vitenskapelig navn Eriophorum) er en slekt av planter i halvgrasfamilien.
De er stauder med slanke, gressaktige blader.
I Norge vokser følgende arter, underarter og hybrider.

Brannull (Eriophorum russeolum) – Troms og Finnmark
Bredull (Eriophorum latifolium) – nokså vanlig nord til Alta, samt i Sør-Varanger
Duskull (Eriophorum augustifolium)
Vanlig duskull (Eriophorum augustifolium ssp. augustifolium) – vanlig i hele Norge
Svartull (Eriophorum augustifolium ssp. triste) – Svalbard
Gulull (Eriophorum brachyantherum) – østlig utbredelse, sjelden på Østlandet til Finnmark
Snøull (Eriophorum scheuchzeri)
Vanlig snøull (Eriophorum scheuchzeri ssp. scheuchzeri) – nord til Åfjord
Polarsnøull (Eriophorum scheuchzeri ssp. arcticum) – Svalbard
Svalbardull (Eriophorum x sorensenii) – Svalbard
Småull (Eriophorum gracile) – sjelden, spredte lokaliteter med østlig utbredelse
Torvull (Eriophorum vaginatum) – vanlig i hele Norge
Vrangull (Eriophorum x medium) – Troms og Finnmark


== Eksterne lenker ==
(en) myrull i Encyclopedia of Life 
(en) myrull i Global Biodiversity Information Facility 
(no) myrull hos Artsdatabanken 
(sv) myrull hos Dyntaxa 
(en) myrull hos ITIS 
(en) myrull hos NCBI 
(en) myrull hos The International Plant Names Index 
(en) myrull hos Tropicos 
(en) Kategori:Eriophorum – bilder, video eller lyd på Wikimedia Commons 
(en) Eriophorum – galleri av bilder, video eller lyd på Wikimedia Commons 
Eriophorum – detaljert informasjon på Wikispecies
Ole Lilloe-Olsen

Ole Andreas Lilloe-Olsen (født 27. april 1883 på Østre Grefsen gård, Vestre Aker, død 29. april 1940 i Vestre Aker) ble skytterkonge for Oslo Østre skytterlag under Landsskytterstevnet på Kongsvinger i 1918. Ellers er nok Lilloe-Olsen bedre kjent som sportsskytter, og da spesielt for sine fem olympiske gullmedaljer i løpende hjort, både lagskyting og individuelt. Med dette er Lilloe-Olsen Norges største sommerolympier gjennom tidene.


== OL-medaljer ==
1920  Antwerpen –  Gull i skyting, 100 meter løpende hjort dobbeltskudd
1920  Antwerpen –  Gull i skyting, 100 meter løpende hjort dobbeltskudd lagskyting (Norge)
1920  Antwerpen –  Gull i skyting, 100 meter løpende hjort enkeltskudd lagskyting (Norge)
1924  Paris –  Gull i skyting, 100 meter løpende hjort dobbeltskudd
1924  Paris –  Gull i skyting, 100 meter løpende hjort enkeltskudd lagskyting (Norge)
1924  Paris –  Sølv i skyting, 100 meter løpende hjort dobbeltskudd lagskyting (Norge)


== Øvrige meritter ==
3 verdensmesterskap lag løpende hjort
Nordisk mester løpende hjort
Nordisk mester miniatyrskyting stående 1923
Nordisk mester duellpistol 1922
Norsk mester leirdueskyting 1936


== Referanser ==


== Kilder ==
Skytterboka 2005-2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]


== Eksterne lenker ==
(en) Ole Lilloe-Olsen – Olympedia 
(en) Ole Lilloe-Olsen – Sports-Reference (OL-resultater – arkivert) 
Det frivillige Skyttervesens hjemmesider
Slektsside med historien om Ole A. Lilloe-Olsen
Store Andst

Store Andst er en liten by i Sydjylland med 719 innbyggere (2011). Den ligger i Andst Sogn i Vejen kommune.
Store Andst vokste opp rundt Andst kirke, som ligger høyt midt i byen. Mot vest avgrenses byen av skrentene mot Gamst. En utløper av engarealet går gjennom byen og skiller den klart i en nordlig og sørlig halvdel. Byen hører til Region Syddanmark og ligger mellom Vejen og Lunderskov.
Store Andst har sin egen lokalavis, kalt Andst Avisen. Den har eksistert siden 2003.


== Historie ==
Store Andst var i flere århundre et fast stopp for reisende mellom Kolding og Ribe.
I Store Andst lå en rytterskole opprettet av Frederik IV. Rytterskoletavlen henger i dag ved hovedinngangen til Andst skole.
Landskapet rundt Store Andst ble skapt under siste istid. Gjennom årtusener har isen beveger seg frem og tilbake, som følge av varme og kalde perioder. Under isen skjedde det avleiringer av stein og jordmorene. Slik ble Lyngbakken skapt. Flod av smeltevann har skapt en tunneldal hvor bekken Andst går.
I perioden 1841–1896 hørte Andst ikke til Vejen kommune, men var en egen kommune med Gesten. Kommunen ble kalt Andst-Gesten kommune.
I 1896 ble den hetende Andst kommune og i 1970 ble den en del av Vejen kommune.


=== Historiske gatenavn ===
Markdannersvej – oppkalt etter Caspar Markdanner
Frederiksbergvej – Da Frederik IV var på vei til Ribe
Ryttervej – oppkalt etter en gammel rytterplass


== Eksterne lenker ==
Offisielt nettsted 
(en) Store Andst – kategori av bilder, video eller lyd på Commons 
St. Andst by og sogn
Andst.info
Vejen Kommune
Karisoprodol

Karisoprodol var et muskelavslappende legemiddel, som ble brukt i behandlingen av muskel- og skjelettsmerter frem til det ble avregistrert i 2007. I Norge ble preparatet markedsført under produktnavnet Somadril. Begrunnelsen for avregistreringen var at det ble påvist omfattende misbruk av preparatet, og at det er dårlig dokumentasjon for preparatets nytteverdi i behandlingen av smerter


== Referanser ==
Regatta

Regatta eller seilas er en eller flere konkurranser mellom båter på vann eller hav. Regattaer for såvel motordrevne som ikke motordrevne båter forekommer, dog er seil- eller robåtsregattaer vanligst. Termen anvendes også for de festligheter som skjer før, under, og etter selve konkurransen.


== Typer ==
Drag boat racing
Dragon boat racing
Hydroplane racing
Jet sprint boat racing
Offshore powerboat racing
Outrigger canoe racing
Kapproing
Yacht racing
Match race
Team racing


== Kjente regattaer ==
The Boat Race mellom Oxford og Cambridge-universitetene.
Harvard-Yale Regatta, også kjent som «The Race»


== Seiling i Norge ==
I Norge er den største regattaen Færderseilasen med Kongelig Norsk Seilforening (KNS) som arrangør, og har over 1 000 deltagende båter. I tillegg foregår det flere større regattaer, både lengre havseilaser, som Shetland Race og Hovdan Skagen. Videre arrangeres lokale regattaer hos de fleste seilforeninger. Det er Norges Seilforbund som er øverste myndighet i Norge, og alle klubber og foreninger er underlagt seilforbundet. Internasjonalt er det the International Sailing Federation (ISAF) som er øverste myndighet. ISAF har blant annet ansvaret for de store mesterskapene, og de omfattende Kappseilingsreglene, som revideres hvert fjerde år. Den gjeldende versjonen er fra 2021 til 2025. 
I tillegg til større lokale regatter, er det vanlig å ha noen faste regattadager lokalt i klubbene i seilsesongen. De fleste seilaser med kjølbåt benytter LYS som handicapsystem for resultatberegning.
I Nord-Norge er Vestfjordseilasen størst med 112 deltagende båter i 2007.


== Store internasjonale regattaer ==
Round The World Alone
America's Cup
Fastnet Race
Hovdan Skagen Race
Shetland Race
Sjælland Rundt
Tjørn Rundt
Vendée Globe
Volvo Ocean Race


== Seiling internasjonalt ==
ISAF (Det internasjonale seilforbundet, øverste myndighet)
RaceNet
Offshore Racing Council  (ORC)
European Classic Yacht Union
US Sailing  (USS) Royal Yachting Association  (RYA)
Yachting New Zealand  (YNZ)
Royal Ocean Racing Club (RORC)
The Australian Yachting Federation (AYF)


== Eksterne lenker ==
Norges Seilforbunds nettsider


== Annet ==
Boat race (lek), en drikkekonkurranse
Fylkesvei 4314

Fylkesvei 4314 går mellom Nedrebø og Vikeså i Bjerkreim. Veien er 8,2 km lang.
Frem til 2019 hadde veien betegnelsen fylkesvei 112.


== Kommuner og knutepunkter ==

 BjerkreimNedrebøvegen 

Skjævelandsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4314
(no) Statens vegvesen – trafikkmeldinger
Užice

Užice (serbisk:  Ужице, listen  er en stor by som ligger i Serbia. I 2002 var befolkningen 102 463. Byen er også hovedstaden og administrasjonssenter for distriktet Zlatibor. Uzice ligger ved breddene av elven Đetinja.


== Referanser ==


== Eksterne lenker ==
(en) Offisielt nettsted 
(en) Užice – kategori av bilder, video eller lyd på Commons
Den Helder

Den Helder er en kommune i det nordvestre Nederland i provinsen Noord-Holland. Kommunen har en befolkning på 59 795 innbyggere (2004).


== Referanser ==


== Eksterne lenker ==
Offisielt nettsted 
(nl) Offisielt nettsted 
(en) Den Helder – kategori av bilder, video eller lyd på Commons 
(en) Den Helder – galleri av bilder, video eller lyd på Commons 
Den Helders hjemmeside
Sandinista!

Sandinista! er punkbandet The Clashs fjerde album. Sandinista! ble originalt utgitt som en trippel-LP med 36 spor, med seks spor på hver side. Noen kritikere mener at albumet ville ha tatt seg bedre ut som et mindre prosjekt. Andre mener at albumet fortjener sammenligning med The Beatles' White Album. Platen ble kåret til årets album i The Village Voices Pazz & Jop avstemmning i 1980.


== Sporliste ==
Alle spor er skrevet av The Clash med mindre noe annet er nevnt.
Side 1

«The Magnificent Seven»  – 5:28
«Hitsville UK»  – 4:20 (Vokalist: Ellen Foley)
«Junco Partner» (James Wayne; kreditert som AT PRESENT, UNKNOWN på albumet) – 4:53
«Ivan Meets G.I. Joe»  – 3:05 (Vokalist: Topper Headon)
«The Leader»  – 1:41
«Something About England»  – 3:42Side 2

«Rebel Waltz»  – 3:25
«Look Here» (Mose Allison) – 2:44
«The Crooked Beat»  – 5:29 (Vokalist: Paul Simonon)
«Somebody Got Murdered»  – 3:34
«One More Time»  – 3:32 (The Clash / Mikey Dread)
«One More Dub»  – 3:34 (Dub versjon av «One More Time»)(The Clash / Mikey Dread)Side 3

«Lightning Strikes (Not Once But Twice)»  – 4:51
«Up in Heaven (Not Only Here)»  – 4:31
«Corner Soul»  – 2:43
«Let's Go Crazy»  – 4:25
«If Music Could Talk» (The Clash / Mikey Dread)  – 4:36
«The Sound of Sinners»  – 4:00Side 4

«Police on My Back» (Eddy Grant) – 3:15
«Midnight Log»  – 2:11
«The Equaliser»  – 5:47
«The Call Up»  – 5:25
«Washington Bullets»  – 3:51
«Broadway»  – 5:45 (Har en epilog av «Guns of Brixton» sunget av Maria Gallagher)Side 5

«Lose This Skin» (Tymon Dogg)  – 5:07 (Vokalist: Tymon Dogg)
«Charlie Don't Surf»  – 4:55
«Mensforth Hill»  – 3:42 («Something About England» baklengs med overdubbing)
«Junkie Slip»  – 2:48
«Kingston Advice»  – 2:36
«The Street Parade»  – 3:26Side 6

«Version City»  – 4:23
«Living in Fame» (The Clash / Mikey Dread) – 4:36 (Annen versjon av «If Music Could Talk», vokal av Mikey Dread)
«Silicone on Sapphire»  – 4:32 (Annen versjon av «Washington Bullets»)
«Version Pardner»  – 5:22 (Annen versjon av «Junco Partner»)
«Career Opportunities»  – 2:30 (Ny utgave sunget av Luke og Ben Gallagher)
«Shepherds Delight» (The Clash / Mikey Dread)  – 3:25På den doble CD utgivelsen var de tre første LP-sidene på disk 1 og de siste tre på disk 2.


== Eksterne lenker ==
(en) Sandinista! på Discogs 
(en) Sandinista! på MusicBrainz 
(en) Sandinista! på Spotify 
(en) Sandinista! på AllMusic
Fylkesvei 378 (Rogaland)

Fylkesvei 378 i Rogaland gikk mellom Tjelta og Gimra i Sola. Veiens lengde var 3,3 km.
2019 ble veien del av fylkesvei 4518.


== Kommuner og knutepunkter ==

 Sola


== Referanser ==


== Eksterne lenker ==
Vegvesenets vegkart
Nordfjordbunad

Nordfjordbunad er en bunad fra Nordfjord, en region nord i Sogn og Fjordane. Det har vært flere ulike versjoner av stakken på Nordfjordbunaden, både grå og brune varianter har vært påvist, men den svarte er mest brukt, og er anerkjent som den offisielle Nordfjordbunaden.
Kvinnebunaden har svart, foldet stakk med et vevet bånd nederst. Livet kan være svart, rødt eller grønt, og er kantet med det samme vevde båndet som nederst på stakken. Forkledet er vevd, med broderi av ulike lokale versjoner og tradisjoner. En brodert lomme skal henge på venstre side. Skjorten er også brodert, rundt krage og ermer. Det hører også til en kep. Brosjen er av sølv, og grønne steiner er vanligst til denne bunaden. Det er ikke vanlig med hodeplagg til kvinnebunaden.
Herrebunaden er også svart. Bunaden har en nikkers, kalt klaffebukse, i helt svart. Det fins også helbuksevarianter av mer dresslignende snitt. Jakken er livkort og rekker til bukselinningen. Det finnes også en sidere variant som rekker nedenfor setet bak, og er skåret høyere ved bukselinningen fremme. Den har broderier i grønt eller svart på svart på kragen. Vesten er vanligvis grønn (den kan være rød), og noen versjoner har røde pyntelinjer i kantene. Skjorten er ikke ulik kvinnebunaden, men er gjerne litt lettere brodert. Bunaden er godt utstyrt med sølvknapper (messing kan benyttes som et billigere alternativ). Klaffebuksen har seks knapper i livet og tre på hver legg. Jakken har åtte knapper i to rekker. Den skal ikke kneppes, men kan festes på fremsiden via en sølvlenke. Vesten har seks knapper i to rekker, og skal kneppes. Den kan velges sølvur til vestlommen og bunadkniv plassert på høyre side. Det er vist bilder med mange ulike hatter til bunaden, men det foreligger ikke en standard.


== Folkedrakter fra Nordfjord på 1800-tallet ==

		
		
		

		
		
		


== Eksterne lenker ==
Bilde
Fylkesvei 4524

Fylkesvei 374 iRogaland går mellom Stavanger lufthavn og Gimra i Sola. Veiens lengde er 4,5 km.
Omtrent en fjerdedel av veien går langs Solastranden. Veien må stadig vekk brøytes for å fjerne sand som har blåst over fra sanddynene den er anlagt i. Veien var før 2019 fylkesvei 374.


== Kommuner og knutepunkter ==

 SolaVaulabergveien 

Nordsjøveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv374
(no) Statens vegvesen – trafikkmeldinger
Fylkesvei 379 (Rogaland)

Fylkesvei 379 i Rogaland gikk mellom Ræge og Tjelta i Sola. Veiens lengde var 7,1 km.
2019 ble veien del av fylkesvei 4518.


== Kommuner og knutepunkter ==

 SolaVigdelsvegen 


== Referanser ==


== Eksterne lenker ==
Vegvesenets vegkart